
(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 507 
Μεταφορά θέσεων γιατρών ειδικοτήτων στο Ιδρυμα Κοινωνικών 
Ασφαλίσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ" 

Έχοντας υπόψη: 

1. Τις διατάξεις της παρ. 5 του άρθρου 24 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α/85). 

2. Την 6474/88 απόφαση του Πρωθυπουργού και Υπουργού Οικο¬ 
νομικών «Ανάθεση αρμοδιοτήτων στον Υφυπουργό Οικονομικών» 
(ΦΕΚ 451/Β/88). 

3. Την αρ. 573/1988 γνωμοδότηση του Συμβουλίου της Επικρά¬ 
τειας μετά από πρόταση των Υπουργών Προεδρίας της Κυβέρνησης, 
Υγείας, Πρόνοιας και Κοινωνικών Ασφαλίσεων και Υφυπουργού Οικο¬ 
νομικών, αποφασίζουμε: 

Άρθρο μόνο 

Οι πιο κάτω αναφερόμενες θέσεις γιατρών του ΙΚΑ μεταφέρονται 
κατά ειδικότητα από Υποκατάστημα του Ιδρύματος σε άλλο, ως εξής: 

Δύο (2) οργανικές θέσεις Οδοντιάτρων από το ΙΚΑ Αθηνών στο ΙΚΑ 
θεσ/νίκης. 

Μία (1) οργανική θέση Οδοντιάτρου από το ΙΚΑ Αθηνών στο ΙΚΑ 
Λάρισας. 

Δύο (2) οργανικές θέσεις Οδοντιάτρων από το ΙΚΑ Αθηνών στο ΙΚΑ 
Σερρών. 

Μία (1) οργανική θέση Οδοντιάτρου από το ΙΚΑ Αθηνών στο ΙΚΑ 
Πειραιά. 

Μία (1) οργανική θέση Οδοντιάτρου από το ΙΚΑ Αθηνών στο ΙΚΑ 


Τρεις (3) οργανικές θέσεις Οδοντιάτρων από το ΙΚΑ Αθηνών στο 
ΙΚΑ Πολυγύρου. 

Μία (1) οργανική θέση θέση Οδοντιάτρου από το ΙΚΑ Αθηνών στο 
ΙΚΑ Ν. Μουδανιών. 

Μία (1) οργανική θέση θέση Οδοντιάτρου από το ΙΚΑ Αθηνών στο 
ΙΚΑ Αλεξάνδρειας. 

Μία (1) οργανική θέση Δερματολόγου από το ΙΚΑ Αθηνών στο ΙΚΑ 
Θεσ/νίκης. 

Μία (1) οργανική θέση Δερματολόγου από το ΙΚΑ Αθηνών στο ΙΚΑ 
Αλεξανδρούπολης. 

Μία (1) οργανική θέση Δερματολόγου από το ΙΚΑ Αθηνών στο ΙΚΑ 
Πτολεμαΐδας. 

Μία (1) οργανική θέση Παιδιάτρου από το ΙΚΑ Αθηνών στο ΙΚΑ 
Κιλκίς. 

Μία (1) οργανική θέση Παιδιάτρου από το ΙΚΑ Αθηνών στο ΙΚΑ Ιω- 
αννίνων. 

I θέση Νευρολόγου από το ΙΚΑ Αθηνών στο ΙΚΑ 


αννίνων. 

Μία (1) οργανική I 
Αλεξάνδρειας. 

Δύο (2) οργανικές θέσεις Νευρολόγου από το ΙΚΑ Αθηνών στο ΙΚΑ 
θεσ/νίκης. 

Μία (1) οργανική θέση Νευρολόγου από το ΙΚΑ Αθηνών στο ΙΚΑ 
Σερρών. 

Μία (1) οργανική θέση Νευρολόγου από το ΙΚΑ Αθηνών στο ΙΚΑ 
Πύργου. 

Δύο (2) οργανικές θέσεις Παθολόγων από το ΙΚΑ Αθηνών στο ΙΚΑ 
Πύργου. 

Μία (1) οργανική θέση Παθολόγου από το ΙΚΑ Αθηνών στο ΙΚΑ 
Γ ιαννιτσών. 

Μία (1) οργανική θέση Παθολόγου από το ΙΚΑ Αθηνών στο ΙΚΑ Οι- 
νοφύτων. 

Μία (1) οργανική θέση Παθολόγου από το ΙΚΑ Αμαλιάδας στο ΙΚΑ 
Πύργου. 

Μία (1) οργανική θέση Ουρολόγου από το ΙΚΑ Αθηνών στο ΙΚΑ Βέ¬ 
ροιας. 

Δύο (2) οργανικές θέσεις Ουρολόγων από το ΙΚΑ Αθηνών στο ΙΚΑ 
θεσ/νίκης. 

Μία (1) οργανική θέση Ουρολόγου από το ΙΚΑ Πειραιά στο ΙΚΑ 
Πτολεμαΐδας. 

Μία (1) οργανική θέση Ουρολόγου από το ΙΚΑ Καβάλας στο ΙΚΑ 
Θεσ/νίκης. 

Μία (1) οργανική θέση Ουρολόγου από το ΙΚΑ Βόλου στο ΙΚΑ Θεσ¬ 
σαλονίκης. 

Μία (1) οργανική θέση Ουρολόγου απο το ΙΚΑ Βόλου στο ΙΚΑ θεσ/ 

κης. _ 

Μία (1) οργανική θέση Ουρολόγου απο το ΙΚΑ Αθηνών στο ΙΚΑ Κα¬ 
τερίνης. . 

Μία (1) οργανική θέση Φυματιολόγου από το ΙΚΑ Αθηνών στο ΙΚΑ 

Βόλου. _ 

Μία (1) οργανική θέση Οφθαλμιάτρου απότο ΙΚΑ Ελευσίνας στο 

ΙΚΑ Ασπροπύργου. 

Μία (1) οργανική θέση Οφθαλμιάτρου από το ΙΚΑ Αθηνών στο ΙΚΑ 
Σερρών. 

Μία (1) οργανική θέση Μικροβιολόγου από το ΙΚΑ Αθηνών στο ΙΚΑ 
Πτολεμαΐδας. 

Μία (1) οργανική θέση Γυναικολόγου από το ΙΚΑ Πειραιά στο ΙΚΑ 
Τρικάλων. 

Στον Τπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 6 Οκτωβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΗΛ. ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝ. ΑΣΦΑΛΙΣΕΩΝ 

I. ΦΛΩΡΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 508 

Καθορισμός αριθμού και προσόντων προσωπικού με σύμβαση εργασίας 

ιδιωτικού δικαίου ορισμένου χρόνου στο Πανελλήνιο Ιερό Ίδρυμα 

Ευαγγελίστριας Τήνου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παραγράφου 2 του άρθρου 13 του Ν. 1735/1987 «προσλή¬ 
ψεις στο δημόσιο τομέα, κοινωνικός έλεγχος στη δημόσια διοίκηση, πο¬ 
λιτικά δικαιώματα και άλλες διατάξεις» (ΦΕΚ 195/Α). 

β) Του άρθρου 12 του αριθμ. 8/1970 Κανονισμού της Ιεράς Συνό¬ 
δου της Εκκλησίας της Ελλάδος «περί διοικήσεως, λειτουργίας και δια- 
χειρίσεως του Πανελληνίου Ιερού Ιδρύματος Ευαγγελίστριας Τήνου» 
(ΦΕΚ 81/Α), που διατηρήθηκε σε ισχύ με το άρθρο 7 του Ν. 349/ 
1976 «περί διοικήσεως του Πανελληνίου Ιερού Ιδρύματος Ευαγγελί¬ 
στριας Τήνου» (ΦΕΚ 149/Α'). 

2. Ίην 6474/30.6.88 απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στον Υφυπουργό Οικονομικών 
Ηλία Παπαηλία» (ΦΕΚ 451/Β/88): 

3. Την 531/28.7.1988 γνωμοδότηση του Συμβουλίου της Επικρά¬ 
τειας, με πρόταση των Υπουργών Προεδρίας της Κυβέρνησης, Εθνικής 
Παιδείας και Θρησκευμάτων και του Υφυπουργού Οικονομικών, απο¬ 
φασίζουμε: 

Άρθρο μόνο 

1. Επιτρέπεται η πρόσληψη από το Πανελλήνιο Ιερό Ίδρυμα Ευαγ¬ 
γελίστριας Τήνου προσωπικού με σχέση εργασίας ιδιωτικού δικαίου για 
την κάλυψη εποχιακών αναγκών ιδιαίτερα κατά τη θερινή περίοδο, για 
τις εξής ειδικότητες: 

α) Επιμελητές ναού. Γραφείων και Μουσείων για τη λειτουργία των 
εκθεσιακών χώρων, την παροχή βοηθητικών υπηρεσιών και την προ¬ 
στασία της ιερότητας του χώρου. 

Ανώτατο κατ’ αριθμό όριο προσλαμβανομένων, άτομα σαράντα δύο 
(42). 

β) Εργάτες για την καθαριότητα και ευπρεπισμό του Ιερού Ναού, 
των παρεκκλησίων. Μουσείων, Ξενώνων, προαυλίων, πάρκων, και άλ¬ 
λων υπαίθριων χώρων του Ιδρύματος. Ανώτατο κατ’ αριθμό όριο προσ¬ 
λαμβανομένων άτομα τριάντα (30). 

2. Προσόντα για την πρόσληψη του παραπάνω προσωπικού ορίζο¬ 
νται για τους επιμελητές απολυτήριο δευτεροβάθμιου; εκπαίδευσης και 
για τους εργάτες απολυτήριο υποχρεωτικής εκπαίδευσης. 


Στον Υπουργό Εθνικής Παιδείοις και θρησκευμάτων οιναθέτουμε τη 
δημοσίευση και εκτέλεση του παρόντος διατάγματος. 

Αθήνα, 6 Οκτωβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΗΛ. ΠΑΠΑΗΛΙΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

(3) 

Ίδρυση Ειδικού Νομικού Προσώπου Ιδιωτικού Δικαίου για την αξιοποί¬ 
ηση και διαχείριση της περιουσίας της Παντείου Ανωτάτης Σχολής 

Πολιτικών Επιστημών (Π.Α.Σ.Π.Ε) και έγκριση του καταστατικού 

του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α) Των άρθρων 3 παρ. 7 και 50 παρ. 1 του Ν. 1268/82 «Για τη 
δομή και λειτουργία των Ανωτάτων Εκπαιδευτικών Ιδρυμάτων» (ΦΕΚ 
87 -Α’). 

β) Του άρθρου 70 παρ. 12 του Ν. 1566/85 «Δομή και λειτουργία 
της πρωτοβάθμιας και δευτεροβάθμιας εκπαίδευσης και άλλες διατά¬ 
ξεις (ΦΕΚ 167-Ά). 

2. Τη σύμφωνη γνώμη της Συγκλήτου της Παντείου Ανωτάτης Σχο¬ 
λής Πολιτικών Επιστημών (συνεδριάσεις 24.9.1985 και 
4.11.1987). 

3. Το γεγονός ότι δεν γνωμοδότησε το Συμβούλιο Ανωτάτης Παι¬ 
δείας αν και ζητήθηκε τούτο από το Υπουργείο Εθνικής Παιδείοις και 
θρησκευμάτων με το Β1/93/6.7.87 έγγραφο και ότι έχει παρέλθει 
άπρακτος η προθεσμία που ορίζουν οι διατάξεις του άρθρου 50 παρά¬ 
γραφος 3 του Ν. 1268/82. 

4. Την 754/1987 γνωμοδότηση του Συμβουλίου της Επικρατείοις, 
με πρόταση του Υπουργού Εθνικής Παιδείασς και θρησκευμάτων, απο¬ 
φασίζουμε: 

Άρθρο Πρώτο 
Ίδρυση 

1. Ιδρύεται ειδικό νομικό πρόσωπο ιδιωτικού δικαίου με την επωνυ¬ 
μία «ΕΤΑΙΡΕΙΑ ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ 
ΠΑΝΤΕΙΟΥ ΑΝΩΤΑΤΗΣ ΣΧΟΛΗΣ ΠΟΛΙΤΙΚΩΝ ΕΠΙΣΤΗΜΩΝ» 
με έδρα την Αθήνα. 

2. Σκοπός της Εταιρείας είναι η αξιοποίηση και η διαχείριση της πε¬ 
ριουσίας της Παντείου Ανωτάτης Σχολής Πολιτικών Επιστημών, σύμ¬ 
φωνα με το άρθρο 3 παρ. 7 του Ν. 1268/1982. 

Ως περιουσία εννοείται τόσο η κινητή όσο και η ακίνητη που περιέρ¬ 
χεται στο ίδρυμα από οποιαδήποτε πηγή, εκτός εκείνης που έχει εκά- 
στοτε προορισθεί προς άμεση χρήση των υπηρεσιών του ιδρύματος για 
την οποία το ιδρυόμενο νομικό πρόσωπο μπορεί να προβαίνει μόνο σε ερ¬ 
γασίες επιμελείας και συντηρήσεως. 

3. Η Εταιρεία λειτουργεί υπό την ευθύνη και τον έλεγχο της Πα¬ 
ντείου Ανωτάτης Σχολής Πολιτικών Επιστημών, με τη μορφή Ανώνυ- 
μης Εταιρείας. Οι διατάξεις που διέπουν τις Ανώνυμες Εταιρείες έχουν 
εφαρμογή και στην Εταιρεία αυτή, εκτός εάν υπάρχουν διαφορετικές 
ρυθμίσεις στο Καταστατικό της που εγκρίνεται με το διάταγμα αυτό. 

Άρθρο Δεύτερο 
Καταστατικό 

Εγκρίνεται το Καταστατικό της «ΕΤΑΙΡΕΙΑΣ ΑΞΙΟΠΟΙΗΣΗΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ ΠΑΝΤΕΙΟΥ ΑΝΩΤΑΤΗΣ ΣΧΟ¬ 
ΛΗΣ ΠΟΛΙΤΙΚΩΝ ΕΠΙΣΤΗΜΩΝ» που έχει ως εξής: 

ΚΕΦΑΛΑΙΟ Α' 

ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΡΚΕΙΑ 
Άρθρο 1 
Επωνυμία 

Το ειδικό νομιχό πρόσωπο ιδιωτικού διχαίου που ιδρύεται ως Ανώ¬ 
νυμη Εταιρεία με το άρθρο πρώτο του διατάγματος αυτού λειτουργεί με 
την επωνυμία «ΕΤΑΙΡΕΙΑ ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕ¬ 
ΡΙΟΥΣΙΑΣ ΠΑΝΤΕΙΟΥ ΑΝΩΤΑΤΗΣ ΣΧΟΛΗΣ ΠΟΛΙΤΙΚΩΝ ΕΠΙ¬ 
ΣΤΗΜΩΝ». 

Άρθρο 2 
Έδρα 

Έδρα της Εταιρείας ορίζεται η Αθήνα. 

Με απόφαση του διοικητικού συμβουλίου της Εταιρείας, μπορούν να 
ιδρύονται και να καταργούνται γραφεία ή υποκαταστήματα για τις ανά¬ 
γκες της Εταιρείας σε πόλεις της Ελλάδος και του εξωτερικού. 

Με την ίδια απόφαση καθορίζονται συγχρόνως οι όροι εγκατάστασης 
και λειτουργίας αυτών. 

Άρθρο 3 
Σκοπός 

1. Σκοπός της Εταιρείας είναι: Α) Η αξιοποίηση και η διαχείριση της 
περιουσίας της Παντείου Ανωτάτης Σχολής Πολιτικών Επιστημών, 
σύμφωνα με το άρθρο 3 παράγραφος 7 του Ν. 1268/1982. 

Ως περιουσίά εννοείται τόσο η κινητή όσο και η ακίνητη που περιέρ¬ 
χεται στο Ίδρυμα από οποιαδήποτε πηγή, εκτός εκείνης που έχει εκά- 
στοτε προορισθεί προς άμεση χρήση των υπηρεσιών του ιδρύματος, για 
την οποία το ιδρυόμενο νομικό πρόσωπο μπορεί να προβαίνει μόνο σε ερ¬ 
γασίες επιμελείας και συντηρήσεως. 

Β) Η χρηματοδότηση 

α) μελετών και κατασκευών κτηριακών προγραμμάτων του Ιδρύμα- 
τος. 

β) ίδρυσης και λειτουργίας εκδοτικού οίκου του Ιδρύματος 
γ) Προγραμμμάτων πάσης φύσεως εξοπλισμού των τμημάτων του 
Ιδρύματος που είναι απαραίτητος για την ανάπτυξη της εκπαιδευτικής 
και ερευνητικής τους διαδικασίας. 

δ) προγραμμάτων επιμόρφωσης επιστημόνων και εργαζομένων 
ε) οργάνωσης συνεδρίων, συμποσίων και λοιπών επιστημονικών εκ¬ 
δηλώσεων. 

στ) συμμετοχής των μελών του ΔΕΠ σε συνέδρια, συμπόσια και λοι¬ 
πές επιστημονικές εκδηλώσεις στην Ελλάδα και στο εξωτερικό. 

ζ) ανάπτυξης μορφωτικών ανταλλαγών και επιστημονικής συνεργα¬ 
σίας των τμημάτων του με αντίστοιχα τμήματα πανεπιστημίων του 
εξωτερικού. 

η) μελετών και κατασκευών συγκροτημάτων εστιών και κατοικιών 
φοιτητών διδακτικού και διοικητικού προσωπικού του ιδρύματος. 

θ) της φοιτητικής λέσχης του ιδρύματος για τις κάθε φύσης δραστη- 
ριότητές του. 

ι) της βιβλιοθήκης του ιδρύματος και των βιβλιοθηκών των τμημά¬ 
των του ιδρύμτος. 

ια) διπλωματικών, μεταπτυχιακών και διδακτορικών εργασιών, με¬ 
γάλων ασκήσεων φοιτητών και εκπαιδευτικών εκδρομών. 

ιβ) προγραμμάτων διορισμού ειδικών μεταπτυχιακών υποτρόφων σε 
κάθε τμήμα του ιδρύματος όπως και κάθε άλλης σχετικής προσπάθειας 
που θα αποφασίσει η Σύγκλητος του ιδρύματος. 

2. Για την εκπλήρωση του παραπάνω σκοπού, στις δραστηριότητες 
της Εταιρείας περιλαμβάνονται: 

α) Η απογραφή, η φροντίδα για τη χαρτογράφηση και κτηματογρά- 
φηση της ακίνητης περιουσίας του ιδρύματος, η συγκέντρωση των τί¬ 
τλων ιδιοκτησίας των επί μέρους ακινήτων καθώς και η καταγραφή με 
τη δημιουργία κατάλληλα ενημερωμένου αρχείου όλων των κινητών 
περιουσιακών στοιχείων του ιδρύματος. 

β) Η επιδίωξη για τη λήψη χαριστικών παροχών και χρηματοδοτή¬ 
σεων από οποιονδήποτε Δημόσιο ή Ιδιωτικό φορέα προοριζομένων για 
την εξυπηρέτηση των εκπαιδευτικών και ερευνητικών σκοπών του ιδρύ¬ 
ματος. 

γ. Η αποκλειστική διοίκηση και η επιμελής και σύμφωνη με τους κα¬ 
νόνες της τακτικής εκμετάλλευσης διαχείριση της κινητής και ακίνητης 
περιουσίας που περιέρχεται στο ίδρυμα με οποιαδήποτε αιτία. 

δ. Η αξιοποίηση της ακίνητης περιουσίας του ιδρύματος, που θα 
πραγματοποιείται από την μια πλευρά με την επιλογή των κατάλληλων 
εκάστοτε ακινήτων που θα προορίζονται για την κάλυψη των στεγαστι¬ 
κών αναγκών του Ιδρύματος, και από την άλλη πλευρά με την πώληση, 
ανταλλαγή, εκμίσθωση και εν γένει παραχώρηση της χρήσης των υπό¬ 
λοιπων με στόχο την απόκτηση κατά πλήρη κυριότητα ή τη χρησιμο¬ 
ποίηση άλλων ακινήτων πρόσφορων για την ικανοποίηση των άμεσων 
και απώτερων στεγαστικών αναγκών του ιδρύματος. 

ε. Η χρησιμοποίηση του προϊόντος από τις παραπάνω διαχειριστικές 
πράξεις όπως ακόμα και ιδίων διαθεσίμων της Εταιρείας για τη χρημα¬ 
τοδότηση έργων μελέτης, ανέγερσης και διαρρύθμισης κτιρίων στα 
πλαίσια των στεγαστικών προγραμμάτων του ιδρύματος και προμή¬ 
θειας πάσης φύσεως εξοπλιστικού υλικού των πανεπιστημιακών μονά¬ 
δων που είναι απαραίτητος για τη διεξαγωγή και ανάπτυξη της εκπαι¬ 
δευτικής και ερευνητικής δραστηριότητας. 

στ. Η φροντίδα για την εκπόνηση και εκτέλεση με τους πόρους που 
διαχειρίζεται η Εταιρεία προγραμμάτων στέγασης και λειτουργίας των 
υπηρεσιακών και εκπαιδευτικών μονάδων του ιδρύματος, σε συνεργα¬ 
σία με τους αρμόδιους τεχνικούς φορείς του Ιδρύματος. 

ζ. Η αποδοχή ιδίως ονόματι ή στο όνομα και για λογαριασμό πάντοτε 
του ιδρύματος δωρεών, κληρονομιών και κληροδοσιών που προέρχο¬ 
νται από οποιαδήποτε ημεδαπά και αλλοδαπά φυσικά ή νομικά πρό¬ 
σωπα. 

3. Στις δραστηριότητες της Εταιρείας περιλαμβάνεται και οποιαδή¬ 
ποτε άλλη ενέργεια και πράξη που ανάγεται στην εκπλήρωση του σκο¬ 
πού που μνημονεύεται στην παράγραφο 1 του άρθρου αυτού με γνώ¬ 
μονα πάντοτε τη δημιουργία μέσων και πόρων για την ενίσχυση της εκ¬ 
παιδευτικής και ερευνητικής διαδικασίας και ανάπτυξης γενικότερα της 
Παντείου Ανωτάτης Σχολής Πολιτικών Επιστημών. 

4. Για τη διενέργεια των παραπάνω πράξεων που ανάγονται στους 
σκοπούς της Εταιρείας απαιτείται απόφαση του Δ.Σ. αυτής ή του εξου¬ 
σιοδοτημένου προς τούτο οργάνου της, προκειμένου δε για την εκποίηση 
ακινήτων απαιτείται και η διενέργεια δημόσιου διαγωνισμού. 

Άρθρο 4 

Διοίκηση και αξιοποίηση της περιουσίου; 
του Ιδρύματος 

1. Με την έναρξη ισχύος του παρόντος η διαχείριση ολόκληρης της 
κατά το προηγούμενο άρθρο περιουσίοις της Παντείου Ανωτάτης Σχο¬ 
λής Πολιτικών Επιστημών περιέρχεται αυτοδίκαια στη διοίκηση της 
Εταιρείοις. 

2. Μέσα σε τρεις μήνες αφότου συσταθούν η διοίκηση και οι υπηρε¬ 
σίες της Εταιρείοις και γίνει η σχετική ειδοποίηση εγγράφως, οι αρμό¬ 
διες υπηρεσίες και οι εκπαιδευτικές και ερευνητικές μονάδες του ιδρύμα¬ 
τος έχουν την υποχρέωση να στείλουν στην Εταιρεία κατάσταση της κι¬ 
νητής και ακίνητης περιουσίοις που είναι καταχωρημένη στα βιβλία που 
τηρούνται απ’ αυτές, με υποχρεωτική οιναφορά του νομικού και πραγ¬ 
ματικού καθεστώτος κάθε ακινήτου. 

3. Την ίδια υποχρέωση έχουν οι παραπάνω υπηρεσίες ή μονάδες και 
για κάθε ακίνητο ή κινητό που θα περιέρχεται για πρώτη φορά στο μέλ¬ 
λον με οποιοδήποτε τρόπο. Επίσης οι ίδιες παραπάνω υπηρεσίες ή μονά¬ 
δες έχουν πάντοτε την υποχρέωση να ενημερώνουν την Εταιρεία για 
κάθε μεταβολή που σημειώνεται στην κατάσταση της κινητής και ακί¬ 
νητης περιουσίου; του ιδρύματος. 

Άρθρο 5 

Η Εταιρεία Εντολοδόχος και Πληρεξούσιος 
του Ιδρύματος 

1. Με την έναρξη της ισχύος του διατάγματος αυτού η Εταιρεία έχει 
την εντολή και πληρεξουσιότητα για την επιχείρηση των δικαιοπραξιών 
που αφορούν την κινητή και ακίνητη περιουσία του ιδρύματος, τα απο¬ 
τελέσματα των δικαιοπραξιών αυτών επέρχονται στο ονομα και για λο¬ 
γαριασμό της Παντείου Ανωτάτης Σχολής Πολιτικών Επιστημών εφ’ 
όσον αφορούν σε περιουσιακά σοτιχεία ιδιοκτησίας της. 

2. Η Εταιρεία έχει την υποχρέωση να διοικεί και να διαχειρίζεται με 
επιμέλεια την περιουσία του ιδρύματος και σύμφωνα με τους κανόνες 

της ταχτικής εκμετάλλευσης. Η διοίκηση της Εταιρείας οφείλει να απο¬ 
ζημιώνει το ίδρυμα για κάθε ζημία που γίνεται στο ίδρυμα από υπαιτιό¬ 
τητα των μελών της. 

Άρθρο 6 
Διάρκεια 

Η διάρκεια της Εταιρείας είναι αόριστη. 

ΚΕΦΑΛΑΙΟ Β’ 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΟΣ - ΜΕΤΟΧΗ 
Άρθρο 7 

Μετοχικό Κεφάλαιο 

1. Το μετοχικό κεφάλαιο της Εταιρείας ορίζεται στο ποσό των δραχ¬ 
μών 10.000.000 και εκφράζεται με μια μετοχή που ανήκει στην Πά- 
ντειο Ανωτάτη Σχολή Πολιτικών Επιστημών. 

2. Το μετοχικό κεφάλαιο καλύπτεται σύμφωνα με τη διάταξη του άρ¬ 
θρου 29 του παρόντος. 

Άρθρο 8 
Μετοχή 

1. Η μοναδική μετοχή της Εταιρείας είναι ονομαστική και αδιαίρετη. 

2. Ο τίτλος της μετοχής φέρει τη σφραγίδα της Εταιρείας, την ημερο¬ 
μηνία έκδοσης καθώς και τις υπογραφές του Προέδρου του Δ.Σ. και του 
Διευθύντος Συμβούλου. 

ΚΕΦΑΛΑΙΟ Γ 
ΔΙΟΙΚΗΤΙΚΟ ΣΥΜΒΟΥΛΙΟ 
Άρθρο 9 

Σύνθεση Διοικητικού Συμβουλίου 

1. Η Εταιρεία διοικείται από Διοικητικό Συμβούλιο. 

2. Το Διοικητικό Συμβούλιο έχει επτά μέλη και αποτελείται από: 
α. Τον Πρόεδρο. 

β. Τον Αντιπρόεδρο. 

γ. Το Διευθύνοντα Σύμβουλο και 

δ. Τέσσερα (4) μέλη. 

3. Τα μέλη του Διοικητικού Συμβουλίου εκλέγονται από τη Γενική 
Συνέλευση της Εταιρείας μεταξύ ατόμων που έχουν το κοινωνικό κύρος 
και την επαγγελματική γνώση για να συνδράμουν την Εταιρεία στο 
έργο της, ανακαλούνται οποτεδήποτε και έχουν την ιδιότητα του Έλ¬ 
ληνα πολίτη. 

4. Το Διοικητικό Συμβούλιο εκλέγει από τα μέλη του τον Πρόεδρο, 
τον Αντιπρόεδρο και τον Διευθύνοντα Σύμβουλο. 

Άρθρο 10 

Θητεία - Αναπλήρωση Συμβούλων 

1. Η θητεία των μελών του Διοικητικού Συμβουλίου είναι τριετής. 

2. Εάν για οποιαδήποτε αιτία κενωθεί θέση Συμβούλου, το Διοικη¬ 
τικό Συμβούλιο με την απαρτία του άρθρου 14 παράγραφος 1 του δια¬ 
τάγματος αυτού εκλέγει προσωρινά τον αντικαταστάτη για χρόνο ίσο 
προς το υπόλοιπο της θητείας αυτού που αντικαθιστά. Η εκλογή του 
νέου Συμβούλου υποβάλλεται για έγκριση στην πρώτη Γενική Συνέ¬ 
λευση. 

Άρθρο 11 

Υποχρεώσεις Συμβούλων 

1. Τα μέλη του Δ.Σ. υποχρεούνται να παρίστανται στις συνεδριάσεις 
του. Η απουσία μέλους χωρίς σπουδαίο λόγο από 5 συνεχείς συνεδριά- 
σεις ή για χρονική περίοδο 3 μηνών ισοδυναμεί με παραίτηση. 

Ο πρόεδρος του Δ.Σ. είναι υποχρεωμένος να εγγράψει για συζήτηση 
στην ημερήσια διάταξη των εργασιών του Δ.Σ. μέσα σε ένα μήνα αφ' 
ότου προέκυψε ο λόγος ως θέμα την απουσία μέλους που ισοδυναμεί με 
παραίτηση. 


2. Οι παραιτήσεις των μελών του Δ.Σ. και του Διευθύνοντος Συμβού¬ 
λου υποβάλλονται στο Δ.Σ. 

Άρθρο 12 

Πρόεδρος και Αντιπρόεδρος του Διοικητικού Συμβουλίου 

1. Ο Πρόεδρος του Διοικητικού Συμβουλίου προεδρεύει των συνε¬ 
δριάσεων του Δ.Σ., διευθύνει τις εργασίες του, έχει την ανωτάτη επο- 
πτεία της λειτουργίας της Εταιρείας και ενημερώνει σχετικά το Δ.Σ.: 

2. Τον Πρόεδρο αναπληρώνει ο Αντιπρόεδρος και αυτόν Σύμβουλος 
που ορίζεται από το Διοικητικό Συμβούλιο. 

Άρθρο 13 

Σύγκληση Διοικητικού Συμβουλίου 

Το Διοικητικό Συμβούλιο συνέρχεται και συνεδριάζει την έδρα της 
Εταιρείας. Το Δ.Σ. συγκαλείται από τον Πρόεδρο σε ημέρα και ώρα που 
καθορίζονται από αυτόν, τακτικά και υποχρεωτικά μια φορά το μήνα 
και έκτακτα όταν ο Πρόεδρος το κρίνει σκόπιμο ή το ζητήσει ο Διευθύ¬ 
νουν Σύμβουλος. 

Στη δεύτερη περίπτωση ο Πρόεδρος του Δ.Σ. είναι υποχρεωμέ¬ 
νος: 

α. Να συγκαλεί το Δ.Σ. και να ορίζει ημέρα συνεδρίασής του που να 
μην απέχει περισσότερο από 10 ημέρες από την υποβολή της σχετικής 
αίτησης. 

β. Να θέτει κάθε θέμα που προτείνεται σε συζήτηση στην ημερήσια 
διάταξη της πρώτης μετά την υποβολή της σχετικής αίτησης συνε¬ 
δρίαση. 

Άρθρο 14 
Λήψη αποφάσεων 

1. Το Δ.Σ. βρίσκεται σε απαρτία και συνεδριάζει έγκυρα όταν παρί- 
στανται τουλάχιστον τέσσερα (4) μέλη του. 

2. Το Δ.Σ. λαμβάνει αποφάσεις με απόλυτη πλειοψηφία των παρό¬ 
ντων μελών. Σε περίπτωση ισοψηφίας υπερισχύει η γνώμη με την οποία 
τάσσεται ο Πρόεδρος. 

Άρθρο 15 

Αρμοδιότητες Διοικητικού Συμβουλίου 

1. Το Δ.Σ. είναι αρμόδιο να αποφασίζει για κάθε θέμα και ασκεί κάθε 
εξουσία που αφορά τη διοίκηση της Εταιρείας, τη διαχείριση της περιου- 
αίας της και γενικά την επιδίωξη του σκοπού της. 

2. Το Δ.Σ. εισηγείται στη Γενική Συνέλευση τον ετήσιο Προϋπολογι¬ 
σμό που έχει την ευθύνη της κατάρτισής του, τον ετήσιο Ισολογισμό και 
την Εκθεση των πεπραγμένων. 

3. Το Δ.Σ. ελέγχει τη δραστηριότητα της Εταιρείας. 

4. Το Δ.Σ. παύει το Διευθύνοντα Σύμβουλο, ορίζει το ύψος των απο¬ 
δοχών του και καταρτίζει τον κανονισμό εσωτερικής οργάνωσης της 
Εταιρείας. 

Στον κανονισμό μπορούν να καθορίζονται: 

α. Η οργανωτική διάρθρωση και ο τρόπος λειτουργίας της Εταιρείας, 
β. Οι όροι που διέπουν την κατάσταση του προσωπικού της Εταιρείας, ο 
κανονισμός της Εταιρείας, η ιεραρχία, οι πειθαρχικές διατάξεις κλπ. 

5. Οι συζητήσεις και αποφάσεις του Δ.Σ. καταχωρίζονται στο σχε¬ 
τικό βιβλίο πρακτικών και υπογράφονται από όλα τα μέλη που παρίστα- 
νται. Μέλη που διαφωνούν προς την απόφαση που έχει ληφθεί, έχουν το 
δικαίωμα να ζητήσουν να γραφεί η γνώμη τους στα πρακτικά. Εάν κά¬ 
ποιος Σύμβουλος αρνηθεί να υπογράψει, αυτό αναφέρεται στα πρα¬ 
κτικά. Αντίγραφα ή αποσπάσματα από το βιβλίο των πρακτικών του 
Δ.Σ. επικυρώνονται κατά το χρόνο έκδοσής τους από τον Πρόεδρο του 
Δ.Σ. ή τον νόμιμο αναπληρωτή του. 

6. ^ Ο γραμματέας του Δ.Σ. ορίζεται από τον Πρόεδρο και μπορεί να 
συνδέεται με σχέση εξαρτημένης εργασίας με την Εταιρεία. 

Άρθρο 16 

Διευθύνων Σύμβουλος 

1. Την Εταιρεία εκπροσωπεί Δικαστικώς και Εξωδίκως ο Διευθύνων 

Σύμβουλος. 

2. Ο Διευθύνων Σύμβουλος είναι προϊστάμενος των υπηρεσιών της 
εταιρείας, ελέγχει και συντονίζει τη λειτουργία των υπηρεσιών και επι- 

μελείται την εκτέλεση των αποφάσεων του Δ.Σ. και της Γενικής Συνέ¬ 
λευσης και γενικά εποπτεύει την ομαλή λειτουργία της Εταιρείας. Ο 
Διευθύνων Σύμβουλος υπογράφει τα έγγραφα της Εταιρείας. Ο Διευθύ- 
νων Σύμβυλος υπογράφει τα έγγραφα της Εταιρείας, εισπράττει τις 
απαιτήσεις, ενεργεί αναλήψεις, υπογράφει τις εντολές πληρωμής για τις 
τρέχουσες συναλλαγές και τις υπόλοιπες πληρωμές. Για την υπογραφή 
ορισμένων εγγράφων μπορεί να εξουσιοδοτεί υπάλληλο της εταιρείας. 

Ο Διευθύνων Σύμβουλος εισηγείται τα θέματα της ημερήσιας διάτα¬ 
ξης στο Δ.Σ., διορίζει τους πληρεξούσιους δικηγόρους, αποφασίζει την 
πρόσληψη του αναγκαίου προσωπικού και προσδιορίζει το ύψος των μι¬ 
σθών και των κάθε είδους αποδοχών τους, σύμφωνα με τις ισχύουσες 
κάθε φορά διατάξεις της Εργατικής Νομοθεσίας. 

3. Το ύψος των αποδοχών του Διευθύνοντος Συμβούλου καθώς και 
τους όρους της Σύμβασης εργασίας με την εταιρεία εγκρίνει η γενική συ¬ 
νέλευση, στην πρώτη συνεδρίασή της μετά την εκλογή του από το Δ.Σ. 

Άρθρο 17 

Αποζημίωση Συμβούλων 

1. Στα μέλη του Δ.Σ. χορηγείται αποζημίωση για κάθε παράστασή 
τους στις συνεδριάσεις του Δ.Σ. ή πάγια μηνιαία αποζημίωση. Το ποσό 
της αποζημίωσης καθορίζεται από τη Γενική Συνέλευση και για το διά¬ 
στημα μέχρι τη σύγκληση της νέας τακτικής γενικής συνέλευσης. 

2. Κάθε άλλη αποζημίωση ή αμοιβή των μελών του Διοικητικού 
Συμβουλίου βαρύνει την Εταιρεία μόνο με ειδική απόφαση της τακτικής 
γενικής συνέλευσης και μετά από εισήγηση του Διοικητικού Συμβου¬ 
λίου. 

Άρθρο 18 
Ευθύνη Συμβούλων 

Τα σχετικά με την ευθύνη των μελών του Διοικητικού Συμβουλίου 
και του Διευθύνοντος Συμβούλου ρυθμίζονται από το άρθρο 22α του 
Κ.Ν. 2190/1920, όπως αυτός ισχύει. 

ΚΕΦΑΛΑΙΟ Δ' 

ΓΕΝΙΚΗ ΣΥΝΕΛΕΥΣΗ 

Άρθρο 19 

Αρμοδιότητες της Γενικής Συνέλευσης 

1. Η Γ ενική Συνέλευση είναι το ανώτατο όργανο του νομικού προσώ¬ 
που της εταιρείας και έχει δικαίωμα να αποφασίζει για κάθε υπόθεση 
που αφορά την εταιρεία. 

Οι αρμοδιότητες της Γενικής Συνέλευσης ανήκουν και ασκούνται από 
τη Σύγκλητο της Παντείου Ανωτάτης Σχολής Πολιτικών Επιστημών 
που συνεδριάζει ειδικά για το σκοπό αυτό σε τακτική συνεδρίαση, το δι¬ 
καίωμα όμως ψήφου της Παντείου Ανωτάτης Σχολής Πολιτικών Επι¬ 
στημών ως μοναδικού μετόχου της Εταιρείας, ασκείται τυπικά από τον 
Πρύτανη ή από τους νόμιμους εκπροσώπους του. 

2. Η Γενική Συνέλευση είναι αρμόδια να αποφασίζει για τα παρα¬ 
κάτω θέματα: 

α. Εκλογή των μελών του Διοικητικού Συμβουλίου που προβλέπει το 
άρθρο 9. 

β. Έγκριση του Ισολογισμού της Εταιρείας. 

γ. Διάθεση των εσόδων ή πόρων της Εταιρείας. 

δ. Ορισμός ελεγκτών. 

ε. Απαλλαγή των μελών του Διοικητικού Συμβουλίου και των Ελε¬ 
γκτών από κάθε ευθύνη για αποζημίωση. 

στ. Τροποποίηση του Καταστατικού. 

ζ. Αύξηση ή μείωση του Μετοχικού Κεφαλαίου. 

η. Έκδοση δανείου με ομολογίες. 

θ. Έγκριση της Έκθεσης πεπραγμένων. 

Η Γ ενική Συνέλευση είναι μόνη αρμόδια να ελέγχει τις πράξεις του 
Διοικητικού Συμβουλίου, την πορεία της υλοποίησης του προγράμμα¬ 
τος και του θεσμοθετημένου σκοπού της Εταιρείας. 

Άρθρο 20 

Σύγκληση της Γενικής Συνέλευσης 

1. Η Γενική Συνέλευση συνέρχεται υποχρεωτικά στην έδρα της Εται¬ 
ρείας μια φορά τουλάχιστον σε κάθε εταιρική χρήση και μέσα σε έξη μή¬ 


νες το πολύ από τη λήξη αυτής της χρήσης. 

Το Διοικητικό Συμβούλιο μπορεί να συγκαλεί και εκτάκτως τη Γε¬ 
νική Συνέλευση όποτε το κρίνει σκόπιμο. 

2. Το Διοικητικό Συμβούλιο είανι υποχρεωμένο να συγκαλεί τη Γε¬ 
νική Συνέλευση, εκτός από τις περιπτώσεις που προβλέπονται από το 
Νόμο και το Καταστατικό και σε κάθε άλλη περίπτωση μετά από αίτηση 
του Πρύτανη του Ιδρύματος. 

3. Το Διοικητικό Συμβούλιο οφείλει να συγκαλεί τη Γενική Συνέ¬ 
λευση ύστερα από αίτηση των ελεγκτών μέσα σε δέκα ημέρες από την 
επίδοση της αίτησης στο Πρόεδρό του και να ορίζει ως αντικείμενο της 
ημερήσιας διάταξης το περιεχόμενο της αίτησης. 

Άρθρο 21 

Διαδικασία Πρόσκλησης της Γενικής Συνέλευσης 

1. Η Γενική Συνέλευση συγκαλείται είτε σε τακτική είτε σε έκτακτη 
συνεδρίαση από το Διοικητικό Συμβούλιο της Εταιρείας. 

2. Η Γενική Συνέλευση, με εξαίρεση τις επαναληπτικές συνελεύσεις 
και τις συνελεύσεις που εξομοιώνονται με αυτές, καλείται 20 τουλάχι¬ 
στον ημέρες πριν από την οριζόμενη για τη συνεδρίαση ημέρα στις 
οποίες υπολογίζονται και οι εξαιρετέες ημέρες. 

Η ημέρα της γνωστοποίησης της πρόσκλησης για Γ ενική Συνέλευση 
και η ημέρα της συνέλευσης δεν υπολογίζονται. 

Η σχετική πρόσκληση περιλαμβάνει τον τόπο, την ημέρα και ώρα της 
συνέλευσης καθώς και τα θέματα της ημερήσιας διάταξης με σαφήνεια. 

3. Η ίδια πρόσκληση δημοσιεύεται απαραίτητα σε μια πρωινή και μια 
απογευματινή εφημερίδα. Η παράλειψη δημοσίευσης στις εφημερίδες 
δεν συνεπάγεται ακυρότητα της γενικής συνέλευσης. 

Άρθρο 22 

Προεδρείο Γενικής Συνέλευσης 

Ο Πρόεδρος του Διοικητικού Συμβουλίου της Εταιρείας προεδρεύει 
της Γ ενικής Συνέλευσης ή εφ’ όσον κωλύεται αυτός, ο αναπληρωτής του 
ή αν και αυτός κωλύεται ο μεγαλύτερος στην ηλικία των παρισταμένων 
Συμβούλων. Χρέη Γραμματέα εκτελεί ο νεώτερος των παρευρισκομέ- 
νων συμβούλων. 

Άρθρο 23 

Ημερήσια διάταξη - Πρακτικά 

1. Οι συζητήσεις και αποφάσεις της Γ ενικής Συνέλευσης περιορίζο¬ 
νται στα θέματα της ημερήσιας διάταξης. Η ημερήσια διάταξη καταρτί¬ 
ζεται από το Διοικητικό Συμβούλιο, περιλαμβάνει δε τις προτάσεις του, 
τις προτάσεις του Ιδρύματος και των Ελεγκτών. 

Συζητήσεις εκτός από τα θέματα της ημερήσιας διάταξης επιτρέπο¬ 
νται με συναίνεση της Γενικής Συνέλευσης. 

2. Περιλήψεις των συζητήσεων στις Συνελεύσεις καθώς και οι απο¬ 
φάσεις που λαμβάνονται καταχωρίζονται σε ειδικό βιβλίο και υπογρά¬ 
φονται από τον Πρόεδρο της Γ ενικής Συνέλευσης και τον Γ ραμματέα. 

3. Αντίγραφα και αποσπάσματα πρακτικών επικυρώνονται από τον 
Πρόεδρο του Διοικητικού Συμβουλίου της Εταιρείας ή το Διευθύνοντα 
Σύμβουλο. 

Άρθρο 24 

Απαλλαγή των Μελών 
του Διοικητικού Συμβουλίου 

Μετά την έγκριση του Ισολογισμού, η Γ ενική Συνέλευση αποφαίνεται 
με ειδική απόφαση για την απαλλαγή ή όχι των μελών του Διοικητικού 
Συμβουλίου και των Ελεγκτών από κάθε ευθύνη αποζημίωσης. Η 
απαλλαγή είναι ανίσχυρη στις περιπτώσεις του άρθρου 22α του Κ.Ν. 
2190/1920, όπως αυτός ισχύει. 

ΚΕΦΑΛΑΙΟ Ε’ 

ΕΛΕΓΚΤΕΣ - ΕΠΟΠΤΕΙΑ ΤΗΣ ΕΤΑΙΡΕΙΑΣ 

Άρθρο 25 
Τακτικός έλεγχος 

1. Ο τακτικός έλεγχος της οικονομικής διαχείρισης και του Ισολογι¬ 
σμού της εταιρείας ασκείται από δύο (2) ελεγκτές που ορίζονται με τους 

αναπληρωτές τους από μέλη του Σώματος Ορκωτών Λογιστών από την 
προηγούμενη τακτική Γενική Συνέλευση. 

2. Η αμοιβή των Ελεγκτών ορίζεται στην απόφαση της Γενικής Συ¬ 
νέλευσης που τους ορίζει. 

3. Μέσα σε 5 ημέρες από τη συνεδρίαση της Γενικής Συνέλευσης που 
τους όρισε, πρέπει να τους ανακοινωθεί από την εταιρεία ο διορισμός 
τους. Εφ όσον οι Ελεγκτές, μέσα στις επόμενες 5 ημέρες, δεν αποποιη¬ 
θούν το διορισμό τους θεωρείται ότι τον έχουν αποδεχτεί και ευθύνονται 
σύμφωνα με το άρθρο 37 του Κ.Ν. 2190/1920, όπως αυτό ισχύει. 

Άρθρο 26 

Εποπτεία της Εταιρείας 

1. Η εποπτεία και ο έλεγχος της Εταιρείας ανήκουν αποκλειστικά 
στην Πάντειο Ανωτάτη Σχολή Πολιτικών Επιστημών και ασκούνται 
από τη Σύγκλητο αυτής. 

2. Η Εταιρεία, δια του Προέδρου του Διοικητικού Συμβουλίου υπο¬ 
βάλλει στη Σύγκλητο του ιδρύματος εξαμηνιαίες εκθέσεις σχετικά με τη 
λειτουργία και τη δραστηριότητα της εταιρείας και παρέχει στη Σύ¬ 
γκλητο χωρίς καθύστερηση κάθε έγγραφο που ζητά. 

ΚΕΦΑΛΑΙΟ ΣΤ' 

ΙΣΟΛΟΓΙΣΜΟΣ - ΔΙΑΝΟΜΗ ΚΕΡΔΩΝ 
Άρθρο 27 

Εταιρική χρήση - Ισολογισμός 

1. Η Εταιρική χρήση είναι διάρκειας δώδεκα (12) μηνών. Αρχίζει 
την 1η Ιανουάριου και λήγει την 31η Δεκεμβρίου κάθε έτους. 

2. Στο τέλος κάθε χρήσης το Διοικητικό Συμβούλιο κλείνει τους λο¬ 
γαριασμούς, συντάσσει λεπτομερή απογραφή της εταιρικής περιουσίας 
και καταρτίζει τον ετήσιο ισολογισμό σύμφωνα με τις ισχύουσες διατά¬ 
ξεις. Ο ισολογισμός υποβάλλεται για έγκριση στην τακτική Γενική Συ¬ 
νέλευση και συνοδεύεται από επεξηγηματική έκθεση του Διοικητικού 
Συμβουλίου, στην οποία αναφέρονται αναλυτικά όλα τα στοιχεία ενερ¬ 
γητικού και παθητικού καθώς και τα στοιχεία του λογαριασμού αποτε¬ 
λεσμάτων χρήσης. Ο ισολογισμός συνοδεύεται και από την έκθεση των 
ελεγκτών. Τον Ιούλιο κάθε έτους συντάσσεται έκθεση σχετικά με την 
πρόοδο των εργασιών της Εταιρείας κατά το διαρρεύσαν πρώτο εξά¬ 
μηνο του έτους, αντίγραφο της οποίας υποβάλλεται στη Σύγκλητο του 
Ιδρύματος. 

3. Ο ισολογισμός και το πιστοποιητικό των Ελεγκτών δημοσιεύονται 
είκοσι ημέρες τουλάχιστον πριν από τη συνεδρίαση της Γενικής Συνέλευ¬ 
σης σε μία κατά την κρίση του Διοικητικού Συμβουλίου ημερήσια πολι¬ 
τική εφημερίδα που κυκλοφορεί σ’ όλη τη χώρα και σε μία ημερήσια ή 
εβδομαδιαία οικονομική εφημερίδα, σύμφωνα με την παράγραφο 2 του 
άρθρου 26 του Κ.Ν. 2190/1920 όπως τροποποιήθηκε με το Ν. 
1044/1980. 

4. Μέσα σε είκοσι ημέρες από την έγκριση του ισολογισμού από την 
τακτική Γενική Συνέλευση υποβάλλεται στη Σύγκλητο του Ιδρύματος 
αντίγραφο του εγκριθέντος ισολογισμού. 

5. Για να ληφθεί από τη Γενική Συνέλευση έγκυρα απόφαση για τον 
εγκεκριμένο ισολογισμό από το Διοικητικό Συμβούλιο, πρέπει προηγου¬ 
μένως να έχει αυτός ειδικά θεωρηθεί: α) από το Διευθύνοντα Συμβούλιο 
και β) από τον προϊστάμενο του Λογιστηρίου της εταιρείας. Τα παρα¬ 
πάνω πρόσωπα υποχρεούνται να εκθέτουν στη Γενική Συνέλευση εγ- 
γράφως τις αντιρρήσεις τους, αν διαφωνούν σχετικά με τον τρόπο κα¬ 
τάρτισης του ισολογισμού. 

Άρθρο 28 

Πόροι Εταιρείας - Καθαρά 
έσοδα και διάθεσή τους 

1. Ί α έσοδα που πραγματοποιεί η Εταιρεία διακρίνονται σε ίδιους αυ¬ 
τής πόρους και σε πόρους της Παντείου Ανωτάτης Σχολής Πολιτικών 
Επιστημών, των οποίων η εταιρεία έχει τη διοίκηση και διαχείριση. 

Πόροι της Εταιρείας είναι: 

α. Το ποσοστό επί των εισπράξεων από τη διαχείριση της περιουσίας 
του ιδρύματος, όπως ορίζεται παρακάτω στην παράγραφο 3 του άρθρου 
αυτού. 

β. Οι δωρεές, κληρονομιές και κληροδοσίες προς την ίδια την εται- 
ρεί α. 


γ. Οι τόκοι από την κατάθεση του Μετοχικού Κεφαλαίου της Εται¬ 
ρείας και από τα έσοδά της. 

Πόροι του ιδρύματος, των οποίων την διαχείριση έχει η Εταιρεία, εί¬ 
ναι: 

α. Τα ποσά που προβλέπονται κάθε χρόνο στον τακτικό Προϋπολογι¬ 
σμό και τον Προϋπολογισμό Δημοσίων Επενδύσεων, για την ανέγερση, 
λειτουργίας και εξοπλισμό των Πανεπιστημιακών μονάδων, τα οποία 
τίθενται στη διάθεσή της για την εκπλήρωση του σκοπού της. 

β. Τα έσοδα από την εκποίηση και διαχείριση των εν γένει περιουσια¬ 
κών στοιχείων του ιδρύματος. 

2. Η περιουσία της Παντείου Ανωτάτης Σχολής Πολιτικών Επιστη¬ 
μών, την οποία διαχειρίζεται η Εταιρεία απεικονίζεται ξεχωριστά και 
αναλυτικά με ιδιαίτερο λογαριασμό, διατίθεται δε προς εκτέλεση του 
σκοπού της Εταιρείας ύστερα από απόφαση του Διοικητικού Συμβου¬ 
λίου αυτής. 

3. Η Εταιρεία για την κάλυψη δαπανών λειτουργίας της έχει δικαί¬ 
ωμα σε ποσοστό επί των εισπράξεων από την εν γένει διαχείριση της πε¬ 
ριουσίας της Παντείου Ανωτάτης Σχολής Πολιτικών Επιστημών, το 
ύψος του οποίου καθορίζεται με απόφαση της Συγκλήτου του Ιδρύμα¬ 
τος. 

4. Καθαρά κέρδη της Εταιρείας είναι αυτά που προκύπτουν αφού 
αφαιρεθούν από τα ακαθάριστα έσοδα όλα τα έξοδα, οι ζημιές, οι απο¬ 
σβέσεις και κάθε άλλο βάρος. Από τα καθαρά κέρδη ποσοστό δέκα τοις 
εκατό (10%) αφαιρείται για τον σχηματισμό τακτικού αποθεματικού. Η 
κράτηση αυτή παύει να είναι υποχρεωτική όταν το αποθεματικό καλύ¬ 
ψει ποσό ίσο Με το ένα τρίτο (1/3) του μετοχικού κεφαλαίου. Αν όμως 
αυτό μειωθεί για οποιοδήποτε λόγο, η κράτηση, επαναλμβάνεται μέχρι 
το ίδιο όριο. Το υπόλοιπο των καθαρών κερδών διατίθεται με απόφαση 
της Γενικής Συνέλευσης. 

ΚΕΦΑΛΑΙΟ Ζ’ 

ΤΕΛΙΚΕΣ ΔΙΑΤΑΞΕΙΣ 
Άρθρο 29 
Κάλυψη Κεφαλαίου 

Το κεφάλαιο της Εταιρείας που ανέρχεται, σύμφωνα με το άρθρο 7 
του παρόντος, σε 10.000.000 δραχμές, αναλαμβάνεται και καταβάλ¬ 
λεται ολόκληρο από την Πάντειο Ανωτάτη Σχολή Πολιτικών Επιστη¬ 
μών ως εξής: Ενα δεύτερο (’/ε) κατά την υπογραφή και έγκριση του κε¬ 
φαλαίου και το υπόλοιπο σε δύο (2) ετήσιες δόσεις. 

Άρθρο 30 
Δάνεια 

Η Πάντειος Ανωτάτη Σχολή Πολιτικών Επιστημών μπορεί να χορη¬ 
γεί δάνεια στην Εταιρεία με τον εκάστοτε ιαχύοντα τραπεζικό τόκο ανοι¬ 
κτού λογαριασμού. 

* Άρθρο 31 
Πρώτο Διοικητικό Συμβούλιο 

1. Τα μέλη του πρώτου Διοικητικού Συμβουλίου ορίζονται με από¬ 
φαση της Συγκλήτου της Παντείου Ανωτάτης Σχολής Πολιτικών Επι¬ 
στημών εντός δύο (2) μηνών από τη δημοσίευση του διατάγματος αυ¬ 
τού. 

2. Η θητεία του πρώτου Διοικητικού Συμβουλίου λήγει την 

31.12.1989. 

Το Διοικητικό Συμβούλιο υποχρεούται πριν από τη λήξη της θητείας 
του να συγκ αλέσει Γ ενική Συνέλευση για την εκλογή του πρώτου οριστι¬ 
κού Διοικητικού Συμβουλίου με τριετή θητεία. 

Άρθρο 32 

Πρώτη Εταιρική χρήση - Ελεγκτές 

Η πρώτη Εταιρική χρήση αρχίζει από τη δημοσίευση του παρόντος 
στην εφημερίδα της Κυβερνήσεως και λήγει την 31.12.89. 

Ως Ελεγκτές της πρώτης χρήσης διορίζονται με απόφαση του Διοι- 

κητικού Συμβουλίου δύο (2) ορκωτοί λογιστές που προτείνονται από το 
Σώμα Ορκωτών Λογιστών. 

Άρθρο Τρίτο 

Η ισχύς του διατάγματος αυτού αρχίζει με τη δημοσίευσή του στην 
Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 6 Οκτωβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ ΠΑΠΑΝΔΡΕΟΥ 

ΑΠΟΦΑΣΕΙΣ 

(4) 

ΠΡΑΞΗ ΔΙΟΙΚΗΤΗ ΑΡΙΘΜ. 1371/7.10.88 
Έγκριση λειτουργίας νέας τράπεζας υπό την επωνυμία «ΕΛΛΗΝΙΚΗ 
ΤΡΑΠΕΖΑ ΕΞΑΓΩΓΩΝ - ΕΙΣΑΓΩΓΩΝ ΑΕ». 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Τις διατάξεις του Ν. 5076/1931 «περί ανωνύμων εταιρειών, και 
τραπεζών» και του ΑΝ 1665/1951 «περί λειτουργίας και ελέγχου των 
τραπεζών», όπως ισχύουν. 

γ) Την ΠΔ/ΤΕ 892/2.12.86 «καθορισμός ελάχιστου ποσού μετοχι¬ 


κού κεφαλαίου τραπεζών». 

δ) Τα υπ’ αριθ. 8180/28.4.88 και 19924/6.9.88 έγγραφα της 
Ελληνικής Τράπεζας Βιομηχανικής Αναπτύξεως, αποφάσισε τα εξής: 

I. Παρέχεται άδεια λειτουργίας στην Ελλάδα ανώνυμης τραπεζικής 
εταιρείας υπό την επωνυμία «ΕΛΛΗΝΙΚΗ ΤΡΑΠΕΖΑ ΕΞΑΓΩΓΩΝ - 
ΕΙΣΑΓΩΓΩΝ ΑΕ» με έδρα την Αθήνα, υπό τους εξής όρους: 

1. Το μετοχικό κεφάλαιο της τράπεζας θα είναι τουλάχιστον ίσο με το 
προβλεπόμενο για τις τράπεζες που λειτουργούν στην Ελλάδα ελάχιστο 
όριο δραχμών δύο δισεκατομμυρίων (δρχ. 2.000.000.000) και θα κα¬ 
ταβληθεί εξ ολοκλήρου σε μετρητά. 

2. Η παροχή από το Υπουργείο Εμπορίου της προβλεπόμενης από το 
νόμο άδειας σύστασης και λειτουργίας της τράπεζας προϋποθέτει προη¬ 
γούμενη έγκριση του καταστατικού της από την Τράπεζα της Ελλάδος 
και κατάθεση στην Τράπεζα της Ελλάδος του συνόλου του μετοχικού 
κεφαλαίου. 

3. Η καταβολή του μετοχικού κεφαλαίου της τράπεζας σύμφωνα με 
τις διατάξεις του άρθρου 14 του Ν. 5076/1931, καθώς και η ολοκλή¬ 
ρωση της απαιτούμενης διαδικασίας για τη σύσταση και λειτουργία της 
θα πρέπει να συντελεστούν το αργότερο έως την 31η Δεκεμβρίου 1989. 

II. Επιτρέπεται στη νέα τράπεζα: 

1. Να δέχεται καταθέσεις σε συνάλλαγμα σύμφωνα με τις διατάξεις 
του Ν.Δ. 2687/53. 

2. Να δέχεται καταθέσεις σε κοινό λογαριασμό σύμφωνα με τις δια¬ 
τάξεις του Ν. 5638/1932. 

3. Να διενεργεί πράξεις επί συναλλάγματος σύμφωνα με τις εκάστοτε 
ισχύουσες διατάξεις. 

Η Πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Διοικητής 
ΔΗΜ. ΧΑΛΙΚΙΑΣ 

